ونود کمار شکل

ونود کمار شکل بھارت سے تعلق رکھنے والے ہندی کے ادیب، ناول نگار اور شاعر ہیں۔ 

 حالاتِ زندگی 
ونود کمار شکل یکم جنوری 1937 کو ہندوستان کی ریاست چھتیس گڑھ کے راج ناند گاؤں میں پیدا ہوئے۔ جبل پور سے زرعی سائینس میں پوسٹ گریجویٹ کی ڈگری حاصل کی۔ تدریس کو روزگار کے لیے منتخب کیا اور رائے پور سے تدریس کا آغاز کیا۔
وہ کئی دہائیوں سے رائے پور میں مقیم ہیں۔ ان کا شمار ان معدودے چند ادیبوں میں ہوتا ہے، جنھوں نے زبان کے نئے محاورے وضع کیے ہیں۔  وہ چھتیس گڑھ کے ایگریکلچر کالج سے ریٹائر ہوئے ہیں۔

 ادبی سفر 
ونود کمار شکل کا پہلا شعری مجموعہ لگ بھگ جئے ہند 1971ء میں شائع ہوا تھا اور اس کے بعد سے ان کی تحریروں نے ادبی دنیا میں اپنی جگہ بنا لی۔ ان کی تخلیقات عام لوگوں کی زندگی کو غیر معمولی انداز میں پیش کرتی ہیں۔ اس منفرد اسلوب کی وجہ سے وہ ادبی دنیا میں ایک الگ پہچان رکھتے ہیں۔
انھوں نے نوکر کی قمیص، کھلے گا تو دیکھیں گے اور دیوار میں ایک کھڑکی رہتی تھی جیسے بہترین ناول لکھے، 
جنھیں پوری دنیا میں سراہا گیا۔ ان کی کہانیوں کے مجموعے پیڑ پر کمرہ، آدمی کی عورت اور مہاودیالیہ بھی کافی مشہور ہوئے۔ اس کے ساتھ ہی ان کی نظموں میں وہ آدمی چلا گیا نیا گرم کوٹ پہن کر، آکاش دھرتی کو کھٹکھٹاتا ہے اور کویتا سے لمبی کویتا بہت مقبول ہیں۔
ونود کمار شکل نے بچوں کا ادب بھی لکھا ہے۔ بچوں کے لیے ان کی کتابوں میں ہرے پتے کے رنگ کی پترنگی اور کہیں کھو گیا نام کا لڑکا شامل ہیں۔ ان کی کتابوں کا کئی زبانوں میں ترجمہ ہو چکا ہے اور ان کا ادب پوری دنیا میں پڑھا جاتا ہے۔
ونود کمار شکل اپنے بارے میں کہتے ہیں۔ "میں الفاظ میں نہیں سوچتا؛ میں تصویروں میں سوچتا ہوں۔ لکھنا ایک نامکمل کام ہے اور میں اسے ایک ذمہ داری سمجھتا ہوں۔” 

 تصانیف 
شعری مجموعہ
 لگ بھگ جئے ہند, 1971ء
 وہ آدمی چلا گیا گرم کوٹ پہن کر وچار کی طرح
 سب کچھ ہونا بچا رہے گا
ناولز
 نوکر کی قمیض, 1979ء
 کھلے گا تو دیکھیں گے، 1996ء
 دیوار میں ایک کھڑکی رہتی تھی، 1997ء
 ری گھاس کی چھپر والی جھونپڑی اور بونا پہاڑ, 2011ء
 یاسی راسات, 2017ء
 ایک چپی جگہ, 2018ء
 خوابوں کا شہر
کہانیوں کے مجموعے
 پیڑ پر کمرہ
 آدمی کی عورت
 مہاودیالیہ
بچوں کا ادب
 ہرے پتے کے رنگ کی پترنگی
 کہیں کھو گیا نام کا لڑکا

 تنقیدی آراء 
 سرینگر میل: ونود کمار شکل ہندی ادب کا ایک چراغ ہے۔ ان کی بے مثال بصیرت اور ادبی قابلیت نے ادبی منظر نامے پر دیرپا نقوش چھوڑے ہیں۔ ہندی ادب کے دائرے میں شکلا کا سفر تخلیقی صلاحیتوں اور فکر انگیز بیانیوں کے ایک انوکھے امتزاج کے ذریعہ نشان زد کیا گیا ہے، جس سے وہ تعریف اور احترام حاصل کرتے ہیں۔ ان کی تخلیقات، ایک مخصوص اسلوب کی حامل، ادبی ورثے کا ایک لازمی حصہ بن چکی ہیں۔
 وائر: ان کی تخلیقات عام لوگوں کی زندگی کو غیر معمولی انداز میں پیش کرتی ہیں۔ اس منفرد اسلوب کی وجہ سے وہ ادبی دنیا میں ایک الگ پہچان رکھتے ہیں۔
 ہندوستان سماچار: ونود کمار شکل ہندی کے ممتاز ادیب، شاعر اور ناول نگار ہیں۔ ان کی تحریریں سادہ زبان، گہری حساسیت اور منفرد اسلوب کے لیے جانی جاتی ہیں۔ وہ بنیادی طور پر جدید [[ہندی][ ادب میں اپنی تجرباتی تحریر کے لیے مشہور ہیں۔ ان کی نظمیں اور کہانیاں عام زندگی کی باریکیوں کو سادہ زبان میں پیش کرتی ہیں۔ ان کی تحریریں عام آدمی کے جذبات، اس کی روزمرہ کی زندگی اور معاشرے کی پیچیدگیوں کو خوبصورتی سے بیان کرتی ہیں۔

 اعزازات 
ونود کمار شکل کو کئی ادبی اعزاز مل چکے ہیں۔
 اپریل 2013ء سے اپریل 2014ء تک وہ مہاتما گاندھی بین الاقوامی ہندی جامعہ، وردھا میں رائٹر ان ریزیڈینس رہے۔
 نرالہ سرجن پیٹھ بھارت بھون بھوپال میں رہے۔
 ان کی ادبی خدمات کے صلے میں انھیں گجانن مادھو مکتی بودھ فیلوشپ رضا پُرسکار 
 شکھر سمان راشٹریہ میتھلی شرن گپت سمان دیاوتی مودی کوی شیکھر سمان 1999ء میں ساہتیہ اکادمی ایوارڈ ناول دیوار میں ایک کھڑکی رہتی تھی کے لیے۔
 ہندی گورو سمان ماتر بھومی بک آف دی ایئر ایوارڈ 2023ء میں پین/نابوکوف اعزاز ۔ وہ اس ایوارڈ کو پانے والے ایشیا کے پہلے ادیب ہیں۔
 ان کے ناول نوکر کی قمیص اور کہانی بوجھ پر اسی نام سے مشہور فلمساز منی کول نے 1999ء ایک فلم بھی بنائی تھی
جس پر کیرل انٹرنیشنل فلم میلہ میں انعام ملا۔ 
 کہانی کی عورت اور پیڑ پر کمرہ کہانیوں پر نیشنل فلم انسٹی ٹیوٹ پونا کی طرف سے امت دتہ کی ہدایت کاری میں فلم بنی جو بین الاقوامی وینس فلم میلہ 2009ء سپیشل مینشن ایوارڈ کی مستحق ٹھہری۔
 ناول دیوار میں ایک کھڑکی رہتی تھی سمیت دیگر تخلیقات ڈرامائی تشکیل کے بعد تھیٹر پر پیش ہو چکی ہیں۔
 سال 2024 میں ساہتیہ اکادمی نے انھیں گریٹر ساہتیہ اکادمی کی رکنیت سے نوازا تھا۔
 2025 ء میں ونود کمار شکل کو ملک کے سب سے بڑے ادبی اعزاز گیان پیٹھ اعزاز سے نوازا گیا۔
یہ اعزاز پانے والے وہ چھتیس گڑھ کے پہلے مصنف ہوں گے اور مجموعی طور پر 12 ویں ہندی ادیب ہیں جنہیں یہ اعزاز دیا گیا۔
 ہندوستان کی سبھی زبانوں میں ترجمہ ہو کر چھپ چکے ہیں۔
 2020ء میں بچوں کے لیے لکھی نظموں کے پوسٹ کارڈ شائع ہوئے۔
 پانچ ناول انگریزی میں ترجمہ ہو کر شائع ہوئے۔
 نوکر کی قمیض' کا فرانسیسی ترجمہ بھی شائع ہو چکا ہے۔
 کہانیوں کا ایک مجموعہ انگریزی میں چھپا ہے۔
 ان کی نظموں کے سویڈش، اطالوی، جرمن، عربی اور انگریزی میں تراجم ہو چکے ہیں۔
 دو ناول اردو میں بھی ترجمہ ہوئے ہیں۔